Goðafoss er í Skjálfandafljóti í Bárðardal í Þingeyjarsveit.vísir / vilhelm Umhverfisstofnun hefur lagt fram tillögu að friðlýsingu Goðafoss í Þingeyjarsveit sem náttúruvættis . Á vef Umhverfisstofnunar segir að tillagan sé unnin af samstarfshópi sem í eigi sæti fulltrúar Umhverfisstofnunar , Þingeyjarsveitar , umhverfis - og auðlindaráðuneytisins , landeigenda jarðanna Hriflu , Ljósavatns og Rauðár og Minjastofnunar . Goðafoss er í Skjálfandafljóti í Bárðardal í Þingeyjarsveit , er einn af vatnsmestu fossum landsins . Fossinn er vinsæll áfangastaður Íslendinga og erlendra ferðamanna á veg um landið . Greinist hann í tvo meginfossa og nokkra smærri – er fossinn níu til sautján metra hár og þrjátíu metra breiður . „ Landið við vesturbakka Goðafoss heitir Hrútey og afmarkast hún af Hrúteyjarkvísl sem greinist frá Skjálfandafljóti ofan við Goðafoss en sameinast fljótinu aftur alllangt neðar . Þjóðsaga segir að Þorgeir Þorkelsson Ljósvetningagoði hafi varpað goðalíkneskjum sínum í fossinn í kjölfar þess að honum hafi verið falið það hlutverk að ná lögsáttum milli heiðinna manna og kristinna og hann tekið upp nýjan sið . Af þessu á Goðafoss að hafa dregið nafn sitt , “ segir á vef Umhverfisstofnunar . Frestur til að senda inn ábendingar og athugasemdir við tillöguna er til og með 9. mars 2020 .